|  |  |
| --- | --- |
| **Toolkit** | Disability Standardsfor Education |



**ដំណាក់កាល + ដំណើរផ្លាស់ប្តូរ**

ឯកសារនេះគឺសម្រាប់ឪពុកម្តាយ និងអ្នកថែទាំសិស្ស។ វានឹងជួយអ្នកក្នុងការគាំទ្រកូនរបស់អ្នកក្នុងកំឡុងពេលនៃការផ្លាស់ប្តូរនៅក្នុងការអប់រំតាមរយៈការផ្លាស់ប្តូរនៃការអប់រំ។

**ឯកសារនេះបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់គេ។**

### អំពីឯកសារនេះ

ឯកសារនេះត្រូវបានផ្តល់ថវិកាដោយរដ្ឋាភិបាលអូស្ត្រាលី។ វាបានបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់ពួកគេក្រោមជំនួយពីអង្គការកុមារ និងមនុស្សវ័យក្មេងដែលមានពិការភាពអូស្ត្រាលី (CYDA)។

នេះជាផ្នែកមួយនៃបណ្តាឯកសារមួយចំនួន។ អ្នកនឹងឃើញឯកសារទាំងនេះនៅលើវិបសាយរបស់ក្រសួងអប់រំ ជំនាញ និងការងារ [Department of Education, Skills and Employment website](https://www.dese.gov.au/swd)។ អ្នកក៏អាចស្វែងរកពួកវាដោយស្កេនកូដQRខាងក្រោមផងដែរ។



រដ្ឋាភិបាលអូស្ត្រាលីទទួលស្គាល់ម្ចាស់ប្រពៃណី និងអាណាព្យាបាលទូទាំងប្រទេសអូស្ត្រាលី។ យើងទទួលស្គាល់ការបន្តទំនាក់ទំនងរបស់ពួកគេទៅនឹងដី ទឹក និងសហគមន៍។ យើង​គោរព​ចំពោះ​ពួកគេ និង​ព្រឹទ្ធាចារ្យ​របស់​ពួកគេ​ក្នុង​អតីតកាល បច្ចុប្បន្នកាល និង​អនាគតកាលបន្តទៀត។ យើង​គោរព​ចំពោះ​ការ​បន្ត​អនុវត្តខាង​វប្បធម៌ ខាង​វិញ្ញាណ និង​ការ​អប់រំ​របស់​ជនជាតិដើម​ភាគតិច និង​ជនជាតិ​កោះTorres Strait Islander។

|  |
| --- |
| កំណត់ចំណាំអំពីភាសាឯកសារនេះប្រើភាសាទីមួយរបស់មនុស្ស ឧ. “សិស្សមានពិការភាព” ។ ប៉ុន្តែវិធីសាស្រ្តនេះមិនសក្តិសមនឹងមនុស្សគ្រប់រូបទេ ហើយមនុស្សជាច្រើនចូលចិត្តភាសាអត្តសញ្ញាណទីមួយ (ឧ. “សិស្សពិការ”) ។វាអាស្រ័យលើបុគ្គលម្នាក់ៗពីរបៀបដែលពួកគេជ្រើសរើសដើម្បីកំណត់អត្តសញ្ញាណ។ យើងលើកទឹកចិត្តឱ្យអ្នកសួរបុគ្គលម្នាក់ៗនូវអ្វីដែលពួកគេចូលចិត្ត។ យើង​ក៏​ទទួល​ស្គាល់​ប្រវត្តិ​ដ៏ជ្រាល​ជ្រៅ​នៅ​ពី​ក្រោយ​ពាក្យ​ទាំង​អស់​នេះផងដែរ។យើងប្រើឃ្លា "**ស្ថាប័នអប់រំ**" ឬ "ស្ថាប័ន" ដើម្បីមានន័យថា ជាកន្លែងជាក់លាក់មួយ។ ឧទាហរណ៍ ប្រសិនបើកូនរបស់អ្នកជាសិស្សមធ្យមសិក្សា សាលារបស់អ្នកគឺជា "ស្ថាប័នរបស់អ្នក"។ |

# ការប្រើប្រាស់ឯកសារនេះ

## តើឯកសារនេះសម្រាប់អ្នកណា?

ឯកសារនេះគឺសម្រាប់អ្នកដែលមានកូនមានពិការភាព។ បើកូនរបស់អ្នកទៅស្ថាប័នអប់រំណាមួយ ឯកសារនេះគឺសម្រាប់អ្នក។ កូនរបស់អ្នកអាចចូលសាលាមត្តេយ្យ ឬអាចចូលសកលវិទ្យាល័យ។ មិនថាអាយុ និងដំណាក់កាលនៃជីវិតរបស់ពួកគេនៅកំរិតណាទេ គួរតែមានអ្វីមួយជាប្រយោជន៍នៅក្នុងឯកសារនេះដែលអ្នកអាចប្រើប្រាស់បាន។

#### ឯកសារនេះរៀបរាប់ពី៖

1. [*ដំណើរផ្លាស់ប្តូរសំខាន់ៗ (ទំព័រ8)*](#_ដំណើរផ្លាស់ប្តូរសំខាន់ៗ) – ការរៀបចំសម្រាប់ពេលវេលានៃការផ្លាស់ប្តូរ
2. [*មធ្យោបាយ និងជម្រើស (ទំព័រ30)*](#_មធ្យោបាយ_និងជម្រើស) – ស្វែងយល់ពីជម្រើសនៃការអប់រំផ្សេងៗ

វានឹងនាំអ្នកឆ្លងកាត់សំណួរសំខាន់ៗដើម្បីសួររកការប្រើប្រាស់សិទ្ធិរបស់កូនអ្នក។ សិទ្ធិទាំងនេះត្រូវបានពន្យល់នៅក្នុង[ស្តង់ដារពិការភាពសម្រាប់ការអប់រំ 2005](https://www.legislation.gov.au/Details/F2005L00767) (DSE)។

## តើឯកសារនេះមានបំណងដើម្បីអ្វី?

#### ផ្នែកនេះនឹងណែនាំអ្នកអំពីដំណើរផ្លាស់ប្តូរ។ វារៀបរាប់ពី៖

* [អ្វីដែល DSE និយាយ (ទំព័រ5)](#_ផ្នែកនេះនឹងណែនាំអ្នកអំពីដំណើរផ្លាស់)
* [ដំណើរផ្លាស់ប្តូរ (ទំព័រ6)](#_ដំណើរផ្លាស់ប្តូរ៖)
* [ជំនាញ និងផ្នត់គំនិត (ទំព័រ8)](#_ជំនាញ_និងផ្នត់គំនិត៖)

កូនរបស់អ្នកកំពុងផ្លាស់ប្តូរនៅពេលពួកគេចម្រើនវ័យ ហើយតម្រូវការរបស់ពួកគេនឹងផ្លាស់ប្តូរជាមួយពួកគេដែរ។ នេះជាការពិតជាពិសេសក្នុងអំឡុងពេលនៃ**ដំណើរផ្លាស់ប្តូរ**។ ដំណើផ្លាស់ប្តូរគឺជាការប្រែប្រួលពីការកំណត់មួយទៅការកំណត់មួយផ្សេងទៀត។

ដំណើរផ្លាស់ប្តូរអាចធំឬតូច។ ប៉ុន្តែជារឿយៗ ដំណើរផ្លាស់ប្តូរនាំទៅរកទម្លាប់ថ្មី កន្លែងថ្មី និងសកម្មភាពថ្មី។ វាក៏អាចនាំទៅរកមនុស្សថ្មីផងដែរ។ នេះ​អាច​ជា​ពេល​វេលា​ដ៏​ល្អ​នៃ​ការ​សិក្សា និង​ការ​លូតលាស់​របស់​កូន​អ្នក។ ប៉ុន្តែ​វា​ក៏​ជា​ពេល​វេលា​ដែល​ផែនការ​ចាស់ និង​ស្ថានភាពចង់បាន​ត្រូវ​ធ្វើ​បច្ចុប្បន្នភាព!

អ្នកអាចប្រើ DSE ដើម្បីជួយកូនរបស់អ្នកផ្លាស់ប្តូរពីកម្រិតអប់រំមួយទៅកម្រិតបន្ទាប់ទៀត។ វាអាចជាអ្វីផ្សេងរាប់តាំងពីការផ្លាស់ពីថ្នាក់រៀនថ្មី ទៅសាលាថ្មី។

|  |
| --- |
| **DSE និយាយថា៖**កូនរបស់អ្នកមានសិទ្ធិទទួលការប្រព្រឹត្តតាមស្រដៀងគ្នាទៅនឹងមិត្តភក្ដិដំណាលគ្នារបស់គេ។ដើម្បីធ្វើដូច្នេះ ស្ថាប័នរបស់កូនអ្នកគួរ៖1. **ជួបជាមួយអ្នកឬកូនរបស់អ្នក។** ពួកគេគួរជួបជាមួយអ្នកឬកូនរបស់អ្នកដើម្បីពិភាក្សាថា តើកូនរបស់អ្នកត្រូវការស្ថានភាពចង់បានដែរឬទេ។ ពួកគេគួររួមបញ្ចូលកូនរបស់អ្នកនៅក្នុងដំណើរការនេះផងដែរ។
2. **បង្កើតស្ថានភាពចង់បាន**។ ទាំងនេះគឺជាសកម្មភាព ឬការផ្លាស់ប្តូរដែលគាំទ្រកូនរបស់អ្នកឱ្យចូលរួមជាមួយមិត្តភ័ក្តិដំណាលគ្នារបស់ពួកគេ។ អ្នកក៏អាចរកឃើញថាស្ថានភាពចង់បាននេះត្រូវបានគេហៅថា **ការកែតម្រូវសមហេតុផល**ផងដែរ។
3. ដាក់វិធានការណ៍ដើម្បី**ការពារ**កូនរបស់អ្នកពីការទទួលរងការប្រព្រឹត្តមិនសមរម្យ។

+ គំនិតអំពី "ស្រដៀងគ្នាណាស់" នេះមានន័យទូលំទូលាយក្នុងការបកស្រាយណាស់។ នៅក្នុង DSE វាត្រូវបានគេហៅថា "**នៅលើមូលដ្ឋានដូចគ្នា**" ។ ចង់ស្វែងយល់បន្ថែមអំពីរឿងនេះឬទេ? ឬថាតើអ្នកផ្តល់សេវាកម្មអប់រំត្រូវធ្វើអ្វីខ្លះ? បន្ទាប់មកពិនិត្យមើលឯកសាររបស់យើង [DSE 101: ការពន្យល់អំពីស្តង់ដារពិការភាពសម្រាប់ការអប់រំ។](https://www.legislation.gov.au/Details/F2005L00767) |

### ដំណើរផ្លាស់ប្តូរ៖

ការដឹងពីអ្វីដែលអ្នក និងកូនអ្នកត្រូវការ អាចជារឿងពិបាកនៅកន្លែងថ្មី។ ការមានកិច្ចប្រជុំ និងការពិភាក្សា គឺជាផ្នែកសំខាន់នៃដំណើរការ។ ដូច្នេះចូរបង្កើតស្ថានភាពចង់បាន។ វានឹងជួយឱ្យការផ្លាស់ប្តូររបស់អ្នកកាន់តែរលូន!

របៀបដែលអ្នកធ្វើនេះនឹងអាស្រ័យលើកូនរបស់អ្នក រួមទាំងអាយុ និងចំណាប់អារម្មណ៍របស់ពួកគេ។ អ្នកអាចប្រើតារាងនៅលើទំព័រ25-29 ដើម្បីបង្កើតសំណួរក្នុងពេលប្រជុំ។ អ្នកក៏អាចចង់សាកល្បងគន្លឹះមួយចំនួនខាងក្រោមផងដែរ។

|  |
| --- |
| គន្លឹះនៃដំណើរផ្លាស់ប្តូរ |
| ជួបជាមួយបុគ្គលិកដើម្បីបង្កើតផែនការ៖ | * ត្រូវប្រាកដថា អ្នកចាប់ផ្តើមដំណើរការនេះឱ្យឆាប់រហ័ស! វាមានសារៈសំខាន់ណាស់ ជាពិសេសសម្រាប់ដំណើរផ្លាស់ប្តូរទៅកន្លែងថ្មី។ ផែនការរបស់អ្នកអាចរួមមានការទៅមើលកន្លែងថ្មីពីរបីដងជាមួយកូនរបស់អ្នក។
* នាំយកបទពិសោធន៍គ្រាមុនពីផ្ទះ ឬពីថ្នាក់រៀនកំរិតមួយ

ទៀត។ ចែករំលែកវាជាមួយគ្រូថ្មី។* យល់ព្រមលើរបៀបដែលអ្នក និងស្ថាប័ននឹងទាក់ទងគ្នា។
* តាមដានផែនការរបស់អ្នកដោយប្រើកំណត់ហេតុប្រចាំថ្ងៃ ឬប្រតិទិន។ ត្រូវប្រាកដថា កូនរបស់អ្នកដឹងពីអ្វីដែលកំពុងកើតឡើង។
 |
| នៅពេលអ្នកទៅមើលទីកន្លែងថ្មី៖ | * មានគោលដៅខ្លះសម្រាប់អ្វីដែលអ្នកចង់ធ្វើ ឬសម្រេចបាន!
* នាំកូនរបស់អ្នកទៅកាន់ទីកន្លែងថ្មី ហើយមើលអាកប្បកិរិយារបស់ពួកគេ។ ការឆ្លើយតបនេះគឺជាទម្រង់នៃទំនាក់ទំនង។
* ធ្វើ "ដំណើររឆ្លងកាត់" ជាមួយគ្នា ឬទៅកន្លែងថ្មីជាមុន។ សួរកូនរបស់អ្នកអំពីគំនិតរបស់ពួកគេ។
* ជួបជាមួយគ្រូថ្មី ហើយសួរថាតើអ្នកអាចថតរូបនៃការរៀបចំថ្នាក់រៀនបានដែរឬទេ។ ថតរូបកន្លែងផ្សេងទៀត (ឧ. កន្លែងមានទូចាក់សោរ បង្គន់ និងបណ្ណាល័យ)។ បន្ទាប់មកនាំកូនរបស់អ្នកមើលព័ត៌មានទាំងនេះ។ អ្នក​អាច​គូរ​ផែនទី​ប្រសិន​បើ​ផែនទី​ជួយ​បាន!
* គិតអំពីថា តើអ្នកចង់សួរអ្នកជំនាញព្យាបាលការងារដែលគួរឱ្យទុកចិត្តសម្រាប់ដំបូន្មានឬអត់។ ពួកគេអាចទៅមើលទីកន្លែង និង/ឬមើលរូបថតជាមួយអ្នក។ ឬអ្នកប្រហែលជាចង់បានជំនួយពីអ្នកជំនាញផ្សេងទៀត។
* ប្រើបច្ចេកវិទ្យាដើម្បីសាកល្បងអ្វីមួយជាមុន ឬធ្វើ "ដំណើរកម្សាន្ត" និម្មិត។
 |

**វាអាចត្រូវការការសាកល្បង និងកំហុសខ្លះ** ដើម្បីស្វែងរកអ្វីដែលមានប្រសិទ្ធភាពបំផុតសម្រាប់កូនរបស់អ្នក! មានទិដ្ឋភាពជាច្រើនចំពោះការអប់រំ។ ទាំងនេះអាចរួមបញ្ចូលៈ

* បរិដ្ឋានរាងកាយ (ឧ. សួនកុមារ)
* សង្គម និងអារម្មណ៍ (ឧ. ការងារជាក្រុម)
* កម្មវិធីសិក្សា (ឧ. ធ្វើការវាយតម្លៃ)
* ការប្រាស្រ័យទាក់ទងគ្នា (ឧ. ការយល់ដឹងពីសេចក្តីណែនាំ)
* ព្រឹត្តិការណ៍ (ឧ. ការបោះជំរំ)

អ្នក​គួរ​គិត​អំពី​ចំណុច​ទាំង​អស់​នេះ​នៅ​ពេល​ដែល​អ្នក​ធ្វើផែនការ។ កូនរបស់អ្នកប្រហែលជាត្រូវការស្ថានភាពចង់បានសម្រាប់ទិដ្ឋភាពនីមួយៗ។ ទិដ្ឋភាពណាមួយនៃទិដ្ឋភាពទាំងនេះអាចរងផលប៉ះពាល់នៅពេលដែលពួកគេធ្វើដំណើរផ្លាស់ប្តូរ។

### ជំនាញ និងផ្នត់គំនិត៖

អ្នកត្រូវការផ្នែកទាំងពីរនេះដើម្បីជួយអ្នកក្នុងការគាំទ្រកូនរបស់អ្នកនៅក្នុងសាលារៀន!

**ផ្នត់គំនិត**

តើមានអ្វីមួយមិនដំណើរការដែរឬទេ? សូមនាំយកការចង់ដឹងចង់ឃើញ និងភាពច្នៃប្រឌិត ដើម្បីសាកល្បងវិធីសាស្រ្តថ្មី។ នេះអាចមានប្រយោជន៍ក្នុងការស្វែងរកភាពសមល្អបំផុតសម្រាប់កូនរបស់អ្នក។

អ្នកចង់បង្កើតភាពរំភើបបស់កូនអ្នកសម្រាប់ការអប់រំ ហើយផ្តោតលើអ្វីដែលពួកគេអាចធ្វើបាន។ គិតអំពីអ្វីដែលកូនរបស់អ្នកចាប់អារម្មណ៍។ តើពួកគេត្រូវការគាំទ្រអ្វីខ្លះដើម្បីចូលរៀន? បន្ទាប់មកអ្នកអាចនាំយកវិធីនៃការគិតនេះចូលទៅក្នុងការសន្ទនា។ (ឧ. ជាមួយស្ថាប័នរបស់កូនអ្នក)។

**សំណុំជំនាញ**

ប្រមូលព័ត៌មានទាំងអស់ដែលអ្នកត្រូវការដើម្បីគាំទ្រអ្នក! វាអាចមានប្រយោជន៍ក្នុងការរៀនអំពី DSE និងរបៀបប្រើចំណុចសំខាន់ៗនៅពេលនិយាយជាមួយមនុស្ស។ ទាំងនេះគឺជាជំនាញដែលអ្នកកសាង - មានចិត្តល្អចំពោះខ្លួនឯង។ អ្នកមិនចាំបាច់ធ្វើ ឬដឹងអ្វីៗទាំងអស់ក្នុងពេលតែមួយនោះទេ។

ជាថ្មីម្តងទៀត! សូមរក្សាការចង់ដឹងចង់ឃើញ! តើអ្វីដំណើរការ? ហើយអ្វីមិនដំណើរការ? តើអ្នកចង់ដោះស្រាយសំណួរអ្វីខ្លះមុនគេ?

# ដំណើរផ្លាស់ប្តូរសំខាន់ៗ

ផ្នែកនេះសិក្សាស្វែងយល់ពី៖

* [ដំណើរផ្លាស់ប្តូរទៅកាន់ការអប់រំ និងការថែទាំកុមារតូច (ទំព័រ9)](#_ដំណើរផ្លាស់ប្តូរទៅការអប់រំដំបូង_និង)
* [ដំណើរផ្លាស់ប្តូរពីការអប់រំ និងការថែទាំកុមារតូច ទៅកាន់សាលាបឋមសិក្សា (ទំព័រ11)](#_ដំណើរផ្លាស់ប្តូរពី_ECEC_ទៅសាលាបឋមសិ)
* [ដំណើរផ្លាស់ប្តូរពីសាលាបឋមសិក្សាទៅ](#_ដំណើរផ្លាស់ប្តូរពីសាលាបឋមទៅវិទ្យាល័)

[វិទ្យាល័យ (ទំព័រ14)](#_ដំណើរផ្លាស់ប្តូរពីសាលាបឋមទៅវិទ្យាល័)

* [ដំណើរផ្លាស់ប្តូរនៅក្នុងវិទ្យាល័យពីដើមដល់ចប់ (ទំព័រ17)](#_ដំណើរផ្លាស់ប្តូរនៅក្នុងវិទ្យាល័យពីដ)
* [ដំណើរផ្លាស់ប្តូរពីវិទ្យាល័យទៅសាលាឯកទេស ឬសកលវិទ្យាល័យ (ទំព័រ20)](#_ដំណើរផ្លាស់ប្តូរពីវិទ្យាល័យទៅការសិក)
* [ដំណើរផ្លាស់ប្តូរពីមួយឆ្នាំទៅមួយឆ្នាំ (ទំព័រ23)](#_ដំណើរផ្លាស់ប្តូរពីមួយឆ្នាំទៅមួយឆ្នា)

**ជ្រើសរើសតែដំណើរផ្លាស់​ប្តូរ​ណា​មួយ​ដែល​ពាក់ព័ន្ធ​នឹង​អ្នក!**

បន្ទាប់មកពិនិត្យមើលតារាងនៅលើទំព័រ25-29 សំណួរនៅទីនោះនឹងជួយអ្នកក្នុងការរៀបចំផែនការផ្លាស់ប្តូររបស់អ្នក។ ពួកគេត្រូវបានរៀបចំនៅជុំវិញ DSE ។ (រួមទាំងអ្វីដែលស្ថាប័នត្រូវធ្វើ និងអ្វីដែលកូនរបស់អ្នកមានសិទ្ធិធ្វើ)។

បើទោះជាមានដំណើរការល្អបំផុតសម្រាប់អ្នកក្តី សូមយកក្រដាសមួយសន្លឹក ឬកត់ត្រាចំណាំ ដោយសេរី!

## ដំណើរផ្លាស់ប្តូរទៅការអប់រំដំបូង និងការថែទាំកុមារតូច ECEC

ការអប់រំដំបូង និងការថែទាំកុមារតូច (ECEC) គឺជាការផ្លាស់ប្តូរដ៏ធំមួយសម្រាប់កុមារគ្រប់រូប! កូនរបស់អ្នកអាចទៅមត្តេយ្យ ឬសិក្សាថ្នាក់ដំបូង។ ឬពួកគេអាចចូលរួមការថែទាំពេលថ្ងៃ ឬកន្លែងស្រដៀងគ្នា។

បទពិសោធន៍ទាំងនេះជាច្រើនគឺនឹងថ្មីសម្រាប់កូនរបស់អ្នក។ ទាំងនេះអាចរួមបញ្ចូលមាន៖

* នៅឆ្ងាយពីផ្ទះជាច្រើនម៉ោងក្នុងពេលតែមួយ។
* នៅកន្លែងថ្មី។
* ជួបអ្នកអប់រំថ្មីៗ។
* ជួបនិងចែករំលែកកន្លែងជាមួយកុមារដទៃ

ទៀត។

* មានរចនាសម្ព័ន្ធបន្ថែមទៀតចំពោះការលេង និងសកម្មភាពរបស់ពួកគេ។
* ផ្លាស់ប្តូរទម្លាប់ដែលអ្នកប្រហែលជាធ្លាប់មាននៅផ្ទះ។

កូនរបស់អ្នកប្រហែលជាត្រូវការការគាំទ្រផ្សេងៗដើម្បីចូលរួម និងទទួលបានអត្ថប្រយោជន៍ច្រើនបំផុតពីសកម្មភាពទាំងនេះ។ ពួកគេក៏អាចត្រូវការការរៀបចំជុំវិញការហូបចុក ឬកិច្ចការថែទាំផ្សេងៗទៀតផងដែរ។

|  |
| --- |
| សូមពិនិត្យមើលតារាងនៅលើទំព័រ25-29! សំណួរនៅទីនោះនឹងជួយអ្នកក្នុងការធ្វើផែនការដំណើរផ្លាស់ប្តូររបស់អ្នក។ សូមមើលទំព័រ33 សម្រាប់ព័ត៌មានបន្ថែមអំពី DSE នៅក្នុង ECEC ។ |

### សិក្សាករណី

|  |
| --- |
| **ប្រវត្តិដើម**Taylor ជាក្មេងរួសរាយ មានអាយុ 3 ឆ្នាំ។ នាង​រស់នៅ​ជាមួយ​គ្រួសារ​របស់​នាង​នៅ​ផ្ទះ​របស់រដ្ឋ​ក្នុង​ទីក្រុង​ដាច់ស្រយាល​មួយ។ Taylor និងគ្រួសាររបស់នាងគឺជាជនជាតិដើម ហើយនាងកំពុងរៀនពីរភាសានៅផ្ទះ។ គ្រប់​គ្នា​ក្នុង​គ្រួសារ​របស់ Taylor រំភើប​ចិត្ត​សម្រាប់​នាង​ក្នុង​ការ​ចាប់​ផ្តើម ECEC។មានមជ្ឈមណ្ឌលតែមួយគត់នៅជិតផ្ទះ។ បងប្អូន​បង្កើត​របស់​នាង​បាន​ទៅ​ទីនោះ​តាំពី​នៅ​តូច។ពេល​ខ្លះ Taylor មានសភាពទន់​ជើង​បន្តិច ហើយ​ត្រូវ​ការ​ជំនួយ​ខ្លះ​ដើម្បី​បើក និង​បិទ​ឧបករណ៍​លេង។ នាង​នៅ​តែ​ធ្វើ​ការ​រកបៀប​ទំនាក់​ទំនង​ល្អ​បំផុត​ជាមួយ​មនុស្ស​នៅ​ក្រៅ​គ្រួសារ​របស់​នាង។ សមាជិកគ្រួសារផ្សេងៗគ្នានឹងជូននាងមកសាលា និងមកទទួលនាងវិញជារៀងរាល់ថ្ងៃ។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**នាយកមជ្ឈមណ្ឌលបានផ្តល់ឱ្យគ្រួសាររបស់ Taylor នូវបញ្ជីសំណួរ។ ការនេះត្រូវបានធ្វើមុនពេលកិច្ចប្រជុំលើកទីមួយរបស់ពួកគេ។* តើ Taylor ចូលចិត្តធ្វើអ្វីខ្លះពេលនាងលេង?
* តើនាងប្រាប់អ្នកឱ្យដឹងថានាងចូលចិត្តអ្វីយ៉ាងដូចម្តេច?
* តើ Taylor ប្រាប់​អ្នក​យ៉ាង​ដូចម្តេច​ពេល​នាង​ចង់​បាន​ជំនួយ?

ពួកគេបានធ្វើការទាំងនេះជាលក្ខណៈគ្រួសារ។**តើ​អ្វីខ្លះបានប្រព្រឹត្ត​​ល្អ?**ការ​មាន​សំណួរត្រៀមជា​មុន ​នេះ​មាន​ន័យ​ថា ​អ្នក​រាល់​គ្នា​ក្នុង​គ្រួសារ​ត្រូវតែមាន​ការ​ចូលរួមនិយាយជាមួយគ្នា។ ពួកគេថែមទាំងថតរូបខ្លះនៅលើទូរស័ព្ទ ខណៈTaylor កំពុងធ្វើអ្វីៗដែលនាងចូលចិត្ត! ទាំងនេះត្រូវបានចែករំលែកនៅក្នុងកិច្ចប្រជុំ។ នៅ​ថ្ងៃ​ដំបូង​របស់ Taylor បុគ្គលិក​បាន​ដឹង​បន្តិចបន្តួច​អំពី​នាង​ និងអំពីការគាំទ្រ​ដែលត្រូវបង្កើតឡើង។**តើ​អ្វី​ខ្លះ​ជា​ការងារ​ដែល​កំពុង​ដំណើរការទៅមុខ​?**មាន​មនុស្ស​ខុសៗ​គ្នា​មួយ​ចំនួន​ដែល​ជូន Taylor ទៅសាលា និង​មកយក​នាងវិញ។ ការនេះធ្វើឱ្យមានការពិបាករក្សាទំនាក់ទំនង និងចែករំលែកបទពិសោធន៍។ គ្រួសារ​របស់ Taylor និង​មជ្ឈមណ្ឌល​កំពុង​ធ្វើ​ការ​លើ​មធ្យោបាយ​ត្រង់​ៗដើម្បី​ទំនាក់ទំនង។ ការនេះនឹងជួយធ្វើឱ្យប្រាកដថា Taylor មានដំណើរផ្លាស់ប្តូរដ៏ល្អ។**គំនិតសំខាន់ៗ៖**1. បង្កើតទំនាក់ទំនងល្អ។ នេះគឺរវាងអ្នក អ្នកគាំទ្ររបស់កូនអ្នក និងមជ្ឈមណ្ឌល។ វា​អាច​ចំណាយ​ពេល​ខ្លះ​ដើម្បី​ស្វែង​រក​វិធី​សាស្រ្ត​ដែល​មាន​ប្រសិទ្ធភាព​សម្រាប់​អ្នក​រាល់​គ្នា!
2. ដឹងពីអ្វីដែលអ្នកនឹងពិភាក្សានៅក្នុងកិច្ចប្រជុំលើកដំបូង ដើម្បីអ្នកអាចរៀបចំទុកជាមុន។
 |

## ដំណើរផ្លាស់ប្តូរពី ECEC ទៅសាលាបឋមសិក្សា

សាលាបឋមសិក្សាអាចមានភាពខុសគ្នាខ្លាំងពីជីវិតនៅផ្ទះ ឬ ថ្នាក់ដំបូងនៃការអប់រំ និងការថែទាំកុមារតូច ECEC ។ វា​គឺ​ជា​ដំណាក់ការ​ដ៏​ល្អ និង​គួរ​ឱ្យ​រំភើប​ចិត្ត​ដើម្បីឈាន​​ទៅ​ដល់វា។ មាន​ការ​ផ្លាស់​ប្តូ​រ និងការត្រៀមជាស្រេចទុកជាមុន​ជា​ច្រើន​ផង​ដែរ​!

ទាំងនេះអាចរួមបញ្ចូលមាន៖

* ចំណាយពេលច្រើនម៉ោងនៅឆ្ងាយពីផ្ទះ។
* គ្រូ និងមិត្តរួមថ្នាក់ថ្មី។
* ទីកន្លែង និងឧបករណ៍ដែលមិនធ្លាប់ស្គាល់។
* ច្បាប់ថ្មី និងការរំពឹងទុក។
* រចនាសម្ព័ន្ធបន្ថែមទៀតចំពោះអ្វីដែលពួកគេធ្វើអំឡុងពេលថ្ងៃ។
* ពេលវេលាសម្រាប់ឆ្នាំថ្មី និងរបស់សម្លៀកបំពាក់ថ្មីដែលត្រូវស្លៀកពាក់។
* កិច្ចការ និងសកម្មភាពថ្មីៗ។
* ផ្លាស់ទីកាន់តែច្រើនពីកន្លែងមួយទៅកន្លែងមួយ។
* វិធីថ្មីដើម្បីរៀន និងទាក់ទង។
* គ្រូបង្រៀនច្រើន ឬមុខវិជ្ជាច្រើនលើសមួយមុខវិជ្ជា។
* ព្រឹត្តិការណ៍ និងកម្មវិធី (ឧ. ការប្រជុំតម្រង់ជួរ ដំណើរកំសាន្ត)។

កូនរបស់អ្នកប្រហែលជាត្រូវការគាំទ្រដើម្បីចូលរួម និងទទួលបានផលច្រើនបំផុតពីសកម្មភាពទាំងនេះ។ ឬពួកគេអាចត្រូវការការគាំទ្រជាមួយនឹងទម្លាប់ថ្មី ឬកិច្ចការថែទាំជាក់លាក់។ អ្នកក៏អាចបង្កើតផែនការផ្លាស់ប្តូរបន្ទប់ គ្រឿងសង្ហារឹម ឬសម្ភារៈផងដែរ។

មជ្ឈមណ្ឌល ECEC របស់អ្នកប្រហែលជាអាចជួយអ្នកឱ្យត្រៀមខ្លួនសម្រាប់ដំណើរផ្លាស់ប្តូរនេះ។ នៅក្នុងសាលាអ្នកក៏អាចប្រើការគាំទ្រ និងគំនិតដែលអ្នកមាននៅឯផ្ទះផងដែរ។

|  |
| --- |
| សូមពិនិត្យមើលតារាងនៅលើទំព័រ25-29! សំណួរនៅទីនោះនឹងជួយអ្នកក្នុងការធ្វើផែនការដំណើរផ្លាស់ប្តូររបស់អ្នក។ សូមមើលទំព័រ33 សម្រាប់ព័ត៌មានបន្ថែមអំពី DSE នៅក្នុងសាលារៀន។អ្នកក៏អាចពិនិត្យមើលសៀវភៅការងាររបស់យើង [ការតស៊ូមតិជាមួយ និងសម្រាប់កូនរបស់អ្នក៖ សាលាបឋមសិក្សា។](Typeset%2034084%20Advocating%20Khmer%20%289%29.docx) នេះអាចជួយអ្នកឱ្យធ្វើការជាមួយកូនរបស់អ្នកដើម្បីរៀបចំផែនការស្ថានភាពចង់បាន និងដើម្បីអនុវត្តវា។ |

### សិក្សាករណី៖

|  |
| --- |
| **ប្រវត្តិដើម**Lee មានអាយុ 5 ឆ្នាំ ហើយនឹងទៅសាលាបឋមសិក្សាក្នុងតំបន់របស់គាត់។ ម្តាយរបស់គាត់គឺជាឪពុកម្តាយទោល ហើយជាអ្នកថ្មីថ្មោងនៅក្នុងតំបន់ទីប្រជុំជនដែលពួកគេរស់នៅ។ សាលាមត្តេយ្យរបស់ Lee បានផ្ញើកំណត់ត្រាសិក្សា និងដំណើរផ្លាស់ប្តូរជូនទៅកាន់សាលាថ្មី។Lee ចូលចិត្តចែករំលែករឿង ប៉ុន្តែមិនមែនជាអ្នកចូលចិត្តការអង្គុយ និងការប្រើប៊ិច ឬខ្មៅដៃឡើយ។កំណត់ត្រាសិក្សា និងដំណើរផ្លាស់ប្តូររបស់គាត់មានបញ្ជីឧប្បត្តិហេតុ។ ម្តាយ​របស់ Lee មិន​គិត​ថា​ នេះជា​ការ​ឆ្លុះ​បញ្ចាំង​យ៉ាង​ត្រឹមត្រូវ​អំពី​ភាពខ្លាំង និង​តម្រូវការ​របស់​ Lee ​ទេ។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**ម្តាយរបស់ Lee បានកត់សម្គាល់អាកប្បកិរិយាមួយចំនួនដែលធ្វើឱ្យនាងងឿងឆ្ងល់ថាតើ Lee មានជម្ងឺអូទីសឹមដែរឬទេ។ ប៉ុន្តែ​នាង​បាន​បំពេញ​ទម្រង់​បែបបទសាលា​ទាំងអស់ ដោយទុក​ផ្នែក​ពិការភាព​ឱ្យ​នៅទំនេរ។ នាងនៅតែរង់ចាំការណាត់ជួប ដើម្បីទទួលបានការធ្វើរោគវិនិច្ឆ័យរោគ Autism សម្រាប់ Lee+។ នាងស្មានថាសាលានឹងប្រាប់នាងឱ្យដឹងពីអ្វីដែលពួកគេត្រូវការដើម្បីគាំទ្រ Lee។+គន្លឹះ៖ កូនរបស់អ្នកត្រូវបានរ៉ាប់រងដោយ DSE ទោះបីមិនមានរោគវិនិច្ឆ័យក៏ដោយ!**តើ​អ្វី​ខ្លះប្រព្រឹត្តបាន​ល្អ?**Lee រីករាយនឹងរឿងរ៉ាវសង្គមដែលសាលាបានផ្ញើទៅកាន់គ្រប់គ្រួសារ។ គាត់អាចមើលឃើញរូបភាពនៃថ្នាក់រៀនរបស់គាត់ សួនកុមារ និងសាលសាលារៀន។ Lee និង​ម្តាយ​របស់​គាត់​បាន​ដើរ​លេង​ឆ្ពោះទៅ​សាលា ហើយ​មើល​បរិវេណវា។ ពួកគេបាននិយាយអំពីអ្វីដែល Lee ព្រួយបារម្ភ។ ពួកគេក៏បានគិតអំពីអ្វីដែល Lee ប្រហែលជាត្រូវការធ្វើការបន្តទៀត។ ពួកគេទាំងពីររំភើបនឹងការចាប់ផ្តើមថ្មី!**តើ​អ្វី​ខ្លះជា​ការងារ​ដែល​កំពុង​ដំណើរការទៅមុខ​?**បន្ទាប់​ពី​ទទួល​បាន​កំណត់ត្រាសិក្សា និងដំណើរផ្លាស់ប្តូរ សាលា​បាន​ទាក់ទង​ទៅ​ម្តាយ​របស់ Lee ។ ពួកគេ​ចង់​ឃើញ​ថា​ តើ​ថវិកា​ណា​ខ្លះ​ដែល​អាច​រក​បាន​ដើម្បី​គាំទ្រ​ Lee នៅ​សាលា​បឋមសិក្សា។ ការនេះគឺដើម្បីរៀបចំការគាំទ្រអាកប្បកិរិយារបស់ Lee។ ម្តាយ​របស់​គាត់​មាន​ការ​ព្រួយ​បារម្ភ​ថា​ សាលា​អាច​នឹង​ឈាន​ដល់​ការ​សន្និដ្ឋាន​អំពី Lee លឿនពេក។ Lee មិនទាន់មានឱកាសជួបគ្រូ និងមិត្តរួមថ្នាក់របស់គាត់នៅឡើយទេ។ នាង​ចង់​ឱ្យ​ពួក​គេ​ផ្ដោត​លើ​ការ​គាំទ្រ​ Lee ឱ្យ​ទទួល​បាន​ជោគជ័យ​ក្នុង​ថ្នាក់​រៀន។**គំនិតគន្លឹះ**1. ការចាប់ផ្តើមនៅសាលាថ្មីមួយអាចជាឱកាសមួយដើម្បីបង្កើតទំនាក់ទំនងថ្មីជាមួយបុគ្គលិកសិក្សា។
2. ផ្តោតលើការកែតម្រូវ និងភាពខ្លាំង មិនផ្តោតតែលើការផ្តល់មូលនិធិ និងរបាយការណ៍កាលគ្រាមុនៗនោះទេ!
3. កូនរបស់អ្នកត្រូវបានរ៉ាប់រងដោយ DSE ទោះបីជាមិនមានរោគវិនិច្ឆ័យក៏ដោយ។
 |

## ដំណើរផ្លាស់ប្តូរពីសាលាបឋមទៅវិទ្យាល័យ

មាន​ការ​ប្រែប្រួល​ខ្លាំង​ពីសាលា​បឋម​សិក្សា​ទៅវិទ្យាល័យ។ វាច្រើនតែនាំមកជាមួយនូវដំណើរថ្មីឆ្ពោះទៅកាន់សាលារៀន អគារថ្មី និងមនុស្សថ្មី។ វាក៏មានន័យថា បន្ទុកការងារកាន់តែធំ និងចំនួនមុខវិជ្ជាកាន់តែច្រើនទៀត!

ដំណើរផ្លាស់ប្តូរនាំមកនូវការប្រែប្រួលជាច្រើន។ នេះអាចរួមបញ្ចូលមាន៖

* កន្លែង និងមិត្តរួមថ្នាក់ថ្មី។
* អគារ និងបរិក្ខារថ្មី។
* គ្រូបង្រៀន និងមុខវិជ្ជាជាច្រើន។
* មានកិច្ចការធ្វើនៅផ្ទះ និងកិច្ចការសាលា។
* សកម្មភាព និងការណែនាំកាន់តែស្មុគស្មាញ។
* សម្ភារៈ និងឧបករណ៍ច្រើនទៀត (ឧ. សៀវភៅសិក្សា ទូមានចាក់សោរ)។
* ការផ្លាស់ប្តូរជាច្រើនពីកន្លែងមួយទៅកន្លែងមួយជារៀងរាល់ថ្ងៃ។
* ព្រឹត្តិការណ៍ និងកម្មវិធី (ឧ. ការសម្តែង កម្មវិធីណែនាំ)។

### សំណួរ៖

សំណួរដែលត្រូវសួរខ្លួនឯង ឬសាលារបស់អ្នក៖

* តើកូនរបស់ខ្ញុំកំពុងផ្លាស់ប្តូរពីសាលាបឋមសិក្សាក្នុងតំបន់ទៅវិទ្យាល័យក្នុងតំបន់ដែរឬទេ? បើ​ដូច្នោះមែន ​តើ​ពួកគេ​ធ្វើ​ការ​រួមគ្នាឬ​ទេ? ឬតើខ្ញុំត្រូវធ្វើឯកសារម្តងទៀតឬទេ?
* ប្រសិនបើកូនរបស់ខ្ញុំស្នាក់នៅក្នុងសាលាដដែល (P-12) តើមានអ្វីផ្លាស់ប្តូរខ្លះ?
* តើពេលណាការសម្រេចចិត្តសំខាន់ៗអំពីមុខវិជ្ជា ឬវិញ្ញាបនបត្រត្រូវធ្វើឡើង?
* តើ​យើង​មាន​លទ្ធភាព​ប៉ុនណា​ដើម្បី​ដឹងពីរបៀប​វា​ដំណើរការ​?
* តើអ្នកនឹងអនុវត្តលើការរៀបចំដែលបានកំណត់នៅក្នុងសាលាបឋមសិក្សាឬទេ​​?​​ (ឧ. ការត្រួតពិនិត្យសួនកុមារ)

|  |
| --- |
| សូមពិនិត្យមើលតារាងនៅលើទំព័រ25-29! សំណួរនៅទីនោះនឹងជួយអ្នកក្នុងការបង្កើតផែនការនៃដំណើរផ្លាស់ប្តូររបស់អ្នក។សូមមើលទំព័រ33ម្រាប់ព័ត៌មានបន្ថែមអំពី DSE នៅក្នុងសាលារៀន។អ្នកក៏អាចឆែកមើលសៀវភៅការងាររបស់យើង [ការតស៊ូមតិជាមួយ និងសម្រាប់កូនរបស់អ្នក៖ សាលាបឋមសិក្សា។](Typeset%2034084%20Advocating%20Khmer%20%289%29.docx) នេះអាចជួយអ្នកដើម្បីធ្វើការជាមួយកូនរបស់អ្នកក្នុងការបង្កើតផែនការស្ថានភាពចង់បាន និងការអនុវត្តការងារទាំងនេះ។ |

### សិក្សាករណី៖

|  |
| --- |
| **ប្រវត្តិដើម**Charlie មានអាយុ 11 ឆ្នាំ។ គេរស់នៅជាមួយម្តាយ និងប្អូនប្រុសរបស់គេក្នុងអំឡុងពេលសប្តាហ៍ និងជាមួយប៉ារបស់គេនៅចុងសប្តាហ៍។ Charlie បានរៀននៅសាលាបឋមសិក្សាក្នុងតំបន់របស់គេអស់រយៈពេល 6 ឆ្នាំចុងក្រោយនេះ។ គេចូលចិត្តទីធ្លាលេងរាងពងក្រពើធំ ដែលគេអាចទាត់បាល់ បោះហ្វ្រីសប៊ី ឬចូលរួមក្នុងកីឡាសាលា។ Charlie រស់នៅក្នុងតំបន់ជនបទមួយ ហើយត្រូវបានគេធ្វើរោគវិនិច្ឆ័យថាមានបញ្ហាកង្វះការផ្តោតអារម្មណ៍ ADHD និង បញ្ហាពិបាកអានអក្សរ dyslexia នៅសាលារៀន។ ម្តាយរបស់ Charlie ប្រើភាសាអង់គ្លេសជាភាសាទីពីររបស់នាង។ នាងចូលចិត្តទំនាក់ទំនងជាមួយសាលាតាមអ៊ីមែល។ វិធីនេះនាងមានពេលវេលាដើម្បីមើល និងគិតអំពីសារនៅក្នុងអ៊ីមែល។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**ឪពុកម្តាយរបស់ Charlie បានជួបជាមួយក្រុមចុះឈ្មោះចូលរៀននៅវិទ្យាល័យ។ ពួកគេបានពិភាក្សាអំពីបទពិសោធន៍របស់ Charlie នៅសាលារហូតមកដល់ពេលនេះ។ ឪពុករបស់ Charlie មានការព្រួយបារម្ភអំពីកំរិតចេះដឹងពីលេខ និងអក្សរបស់កូន ។ គាត់​គិត​ថា ពួក​គេ​អាច​មិនឆ្លុះបញ្ជាំងនូវអ្វីដែល Charlie អាចធ្វើបាន ។ សាលាបឋមសិក្សាបានរាយការណ៍ថា Charlie មិនបានបញ្ចប់ការវាយតម្លៃរបស់គេទាំងអស់ទេ។ ប៉ុន្តែ​ឪពុក​របស់ Charlie ដឹង​ថា​ ការវាយតម្លៃ​មិន​ត្រូវ​បាន​គេ​បង្កើតឡើង​ដោយគិតទៅដល់ Charlie ទេ។**តើ​អ្វី​ខ្លះប្រព្រឹត្តបាន​ល្អ?**Charlie បានទៅចូលរួមកម្មវិធីណែនាំទូទៅនៅវិទ្យាល័យ។ បុគ្គលិកវិទ្យាល័យមួយចំនួនបានអង្គុយជាមួយ Charlie ។ ពួកគេបានជជែកគ្នាអំពីបទពិសោធន៍របស់ Charlie និងពីអ្វីដែល Charlie ចូលចិត្តធ្វើនៅក្នុងថ្នាក់រៀន។**តើ​អ្វី​ខ្លះ​ជា​ការងារ​ដែល​កំពុង​ដំណើរការទៅមុខ​?**Charlie ដឹងថាខ្លួនមានបញ្ហាក្នុងការអាន និងសរសេរ។ Charlie មានអារម្មណ៍ថា គ្រូទាំងអស់ដែលខ្លួនមាន មានការអត់ធ្មត់ជាមួយគេ ហើយបញ្ជូនរូបគេទៅក្រុមគាំទ្រសម្រាប់មេរៀន។គាត់ចូលចិត្តគ្រូនៅឆ្នាំនេះ។ ពេលខ្លះនាងអនុញ្ញាតឱ្យគេនិយាយប្រាប់នាងនូវចម្លើយរបស់គេជាជាងការអាននូវចម្លើយដែលគេបានសរសេរ។ Charlie និងឪពុកម្តាយរបស់គេសង្ឃឹមថាវិទ្យាល័យនឹងធ្វើការយ៉ាងជិតស្និទ្ធជាមួយពួកគេ។ ពួកគេចង់បង្កើតស្ថានភាពចង់បាន និងការគាំទ្រសម្រាប់ការចាប់ផ្តើមថ្មី។**គំនិតសំខាន់ៗ៖**1. មិនចាំបាច់ដាក់កុមារឱ្យស្ថិតក្នុងស្តង់ដារតឹងរ៉ឹងដែលមិនដំណើរការសម្រាប់ពួកគេទេ!
2. DSE និយាយថា សាលារៀនត្រូវតែបង្កើតស្ថានភាពចង់បាន។ ទាំងនេះគួរតែជាអ្វីដែលគាំទ្រកុមារឱ្យទទួលបានជោគជ័យ។
 |

## ដំណើរផ្លាស់ប្តូរនៅក្នុងវិទ្យាល័យពីដើមដល់ចប់

នេះគឺចាប់ពីថ្នាក់ទី 7-9 ដល់ថ្នាក់ទី 10-12 ។

សាលារៀននៅប្រទេសអូស្ត្រាលីជាធម្មតាមាន "វិទ្យាល័យជាន់ខ្ពស់"។ ជាទូទៅវាមានរយៈពេលពីរឆ្នាំចាប់ពីថ្នាក់ទី 11 ដល់ថ្នាក់ទី 12 ប៉ុន្តែនៅកន្លែងខ្លះវាអាចខុសគ្នា។

ការត្រៀមខ្លួនសម្រាប់ដំណើរផ្លាស់ប្តូរនេះជាញឹកញាប់គឺចាប់ផ្តើមមុនមួយឆ្នាំ។ មុខវិជ្ជា និងការវាយតម្លៃកាន់តែស្មុគស្មាញ។ នេះគឺដើម្បីជួយកូនរបស់អ្នកអភិវឌ្ឍជំនាញ និងចំណេះដឹងដែលពួកគេនឹងត្រូវការ។

សូម្បីនៅក្នុងសាលាដូចគ្នា ការផ្លាស់ប្តូរជាច្រើនអាចកើតឡើង! ការផ្លាស់ប្តូរទាំងនេះអាចរួមមាន៖

* តើថ្នាក់រៀន និងអគារណាដែលកូនរបស់អ្នកប្រើ។
* តើពួកគេមានមុខវិជ្ជា និងគ្រូប៉ុន្មាន។
* សកម្មភាព និងការណែនាំកាន់តែស្មុគស្មាញ។
* កិច្ចការធ្វើនៅផ្ទះ និងកិច្ចការសាលកាន់តែច្រើនទៀត។
* ព្រឹត្តិការណ៍ និងកម្មវិធី (ឧ. បទពិសោធន៍ការងារ)។

ជាលទ្ធផលស្ថានភាពចង់បានរបស់កូនអ្នកប្រហែលជាត្រូវការផ្លាស់ប្តូរ។

អ្នកក៏នឹងត្រូវចាប់ផ្តើមគិតអំពីជម្រើសរបស់កូនអ្នកផងដែរ។ អាចមានមធ្យោបាយដើរលើសពីមួយសម្រាប់វិទ្យាល័យជាន់ខ្ពស់។ (នេះរួមបញ្ចូលទាំងការបញ្ចប់ការសិក្សាវិទ្យាល័យរបស់ពួកគេតាមមធ្យោបាយ

ផ្សេងៗ។ ឧ. TAFE ឬ ការអប់រំ និងបណ្តុះបណ្តាលជំនាញ VET) ។

ឬកូនរបស់អ្នកអាចជ្រើសរើសដើម្បីផ្លាស់ទៅសិក្សានៅសាលាបច្ចេកទេសឬសកលវិទ្យាល័យ នៅពេលដែលពួកគេមានអាយុ 17 ឆ្នាំ។ អ្នកអាចគាំទ្រកូនរបស់អ្នកឱ្យក្លាយជាអ្នកធ្វើការសម្រេចចិត្តទាំងនេះ! (សូម​មើល​ដំណើរ​ផ្លាស់​ប្តូរ​ពីវិទ្យាល័យ​ទៅសាលាឯកទេសឬសកលវិទ្យាល័យ)។

អ្នកដែលធ្វើការសម្រេចចិត្តពីការគាំទ្ររបស់កូនអ្នកក៏អាចផ្លាស់ប្តូរបានដែរ។ ទាំងនេះអាចជាមនុស្ស ឬ

អង្គការ។ ឧ. អាជ្ញាធរវាយតម្លៃ និងកម្មវិធីសិក្សារដ្ឋវិចថូរៀ Victorian ។ នៅក្នុង Victoria ពួកគេត្រូវតែយល់ព្រមចំពោះស្ថានភាពចង់បានរបស់កូនអ្នក ក្នុងអំឡុងពេលវាយតម្លៃនៅថ្នាក់ទី 12 ។

### សំណួរ៖

សំណួរដែលត្រូវសួរសាលារបស់អ្នក៖

* តើមុខវិជ្ជា ឬសកម្មភាពខ្លះនឹងកើតឡើងនៅខាងក្រៅសាលា ឧ. តាមរយៈការសិក្សា និងការបណ្តុះ

បណ្តាលបច្ចេកទេសជំនាញ (VET) ដែរឬទេ? តើនេះមានន័យយ៉ាងណាចំពោះកូនរបស់ខ្ញុំ?

* តើការសម្រេចចិត្តសំខាន់ៗអំពីមុខវិជ្ជា ឬវិញ្ញាបនបត្រត្រូវធ្វើនៅពេលណា?
* តើ​យើង​មាន​លទ្ធភាព​ប៉ុន្មាន​ដើម្បី​មើលដឹងពីរបៀបវា​ដំណើរការ​?
* តើមានឱកាសសាកល្បងជម្រើសផ្សេងៗឬទេ?
* តើអ្នកនឹងធ្វើឱ្យប្រាកដថាជម្រើសពេញលេញមានសម្រាប់កូនរបស់ខ្ញុំដោយរបៀបណា? តើយើងអាចបង្ហាញជម្រើសដែលអាចទទួលបានទាំងនេះ ដល់កូនខ្ញុំដោយរបៀបណា?
* តើអ្នកនឹងផ្តល់អំណាចឱ្យកូនរបស់ខ្ញុំធ្វើការជ្រើសរើសដោយរបៀបណា?

|  |
| --- |
| កូនរបស់អ្នកគួរតែត្រូវបានគាំទ្រដើម្បីចូលរួមក្នុងផែនការនេះ។ ពួកគេ​ធ្វើ​បែប​នេះ​បាន​ប៉ុន្មានគឺ​អាស្រ័យ​លើ​ស្ថានភាព​ផ្ទាល់​ខ្លួន​របស់​ពួកគេ។ ប៉ុន្តែអ្នកអាចលើកទឹកចិត្តពួកគេឱ្យគ្រប់គ្រងដំណើរការបានមួយចំនួន។តាមរយៈការធ្វើកិច្ចការនេះ អ្នកនឹងឆ្លងកាត់ដំណើរផ្លាស់ប្តូរផ្ទាល់ខ្លួនរបស់អ្នក! វាគឺជាការផ្លាស់ប្តូរពីការតស៊ូមតិក្នុងនាមកូនរបស់អ្នក រហូតដល់ការជួយគាំទ្រពួកគេដើម្បីឱ្យគេនិយាយដោយខ្លួនឯង។ សូមឆែកមើលសៀវភៅការងាររបស់យើង [DSE ក្នុងការអនុវត្ត៖ ផែនការសកម្មភាព។](Typeset%2034084%20DSE%20in%20practice%20Khmer%20%281%29%20%284%29.docx) ការនេះអាចជួយកូនរបស់អ្នកក្នុងការធ្វើផែនការនៃស្ថានភាពចង់បាន និងការដាក់វាដើម្បីអនុវត្ត។បន្ទាប់មកឆែកមើលតារាងនៅលើទំព័រ25-29! សំណួរនៅទីនោះនឹងជួយអ្នកក្នុងការធ្វើផែនការដំណើរផ្លាស់ប្តូររបស់អ្នក។ សូមមើលទំព័រ33សម្រាប់ព័ត៌មានបន្ថែមអំពី DSE ក្នុងការអប់រំនៅវិទ្យាល័យ និងក្រោយវិទ្យាល័យ។ |

### សិក្សាករណី៖

|  |
| --- |
| **ប្រវត្តិដើម**Jamie មានអាយុ 16 ឆ្នាំ ហើយរស់នៅក្នុងតំបន់ជនបទមួយ។ គេ​រស់នៅ​ជាមួយ​ឪពុក និង​បងប្អូន​ក្នុង​បន្ទប់​ជួល។ ពួកគេទាំងអស់មានទំនាក់ទំនងរឹងមាំជាមួយសហគមន៍មូលដ្ឋាន។ Jamie មានពិការភាពទាំងផ្លូវកាយ និងផ្លូវចិត្ត។ សាលាបានគាំទ្រ Jamie និងអត្តសញ្ញាណរបស់គេ។ Jamie ប្រើប្រាស់គ្រឿងបរិក្ខារ និងត្រូវបានប្រាប់ដល់អ្នកដទៃក្នុងវិធីយ៉ាងណាដែលល្អសម្រាប់គេ។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**សាលារបស់ Jamie បានធ្វើឱ្យប្រាកដថា គេមានលទ្ធភាពទទួលបានការគាំទ្រសុខភាពផ្លូវចិត្ត។ គេក៏ត្រុវបានភ្ជាប់ទំនាក់ទំនងជាមួយបុគ្គលិកណែនាំផងដែរ។ ផែនការព្យាបាលត្រូវបានបង្កើតឡើងសម្រាប់ពិការភាពផ្លូវចិត្តរបស់គេ។**តើ​អ្វី​ខ្លះប្រព្រឹត្តបាន​ល្អ?**Jamie មានពេលវេលាកំណត់ដែលអាចបត់បែនបានសម្រាប់កិច្ចការសាលាទាំងអស់របស់គេ។ Jamie និងសាលានៅតែកំពុងពិភាក្សាអំពីអ្វីដែលគេនឹងត្រូវការសម្រាប់ការប្រឡង។ តម្រូវការរបស់ Jamie អាចផ្លាស់ប្តូរ ខណៈដែលមុខវិជ្ជា និងការប្រឡងកាន់តែវែង និងកាន់តែពិបាកខ្លាំង។**តើ​អ្វី​ខ្លះ​ជា​ការងារ​ដែល​កំពុង​ដំណើរការ​ទៅមុខ?**ប៉ុន្មានឆ្នាំចុងក្រោយនេះ Jamie បានដើរតួនាទីកាន់តែច្រើនក្នុងដំណើរនៃការអប់រំរបស់គេ។ ប៉ុន្តែ Jamie សាលា និងគ្រួសារ Jamie នៅតែធ្វើការរួមគ្នាពីរឿងនេះ។ វា​អាច​លំបាក​ក្នុង​ការ​ដឹង​ថា​ ការ​ប្រាស្រ័យ​ទាក់ទងប៉ុណ្ណាដែល​ច្រើន​ពេក​ ហើយដល់​ពេល​ណា​ត្រូវ​បន្ថយមកវិញ! Jamie មានអារម្មណ៍ថា គេដឹងពីរបៀបតស៊ូមតិដោយខ្លួនឯង នៅពេលដែលគេត្រូវការការគាំទ្រសម្រាប់បញ្ហាចល័តរបស់គេ។**គំនិតសំខាន់ៗ៖**1. ការកសាងជំនាញតស៊ូមតិដោយខ្លួនឯងរបស់កូនអ្នកគឺជាផ្នែកសំខាន់នៃដំណើរផ្លាស់ប្តូររបស់ពួកគេ។
2. ផ្នែកនីមួយៗនៃអត្តសញ្ញាណរបស់កុមារគឺមានសារៈសំខាន់។ មនុស្សគ្រប់រូបគួរតែដើរតួនាទីក្នុងការធ្វើឱ្យប្រាកដថា សាលារៀនជាផ្នែកមួយត្រូវតែបញ្ចូល ។
3. ស្ថានភាពចង់បានមួយចំនួនមិនត្រូវការការប្រជុំជាក្រុមដើម្បីបង្កើតស្ថានភាពចង់បាននោះទេ។
 |

## ដំណើរផ្លាស់ប្តូរពីវិទ្យាល័យទៅការសិក្សាឯកទេសឬសកលវិទ្យាល័យ

ដំណើរផ្លាស់ប្តូរពីវិទ្យាល័យឆ្ពោះទៅការសិក្សាឯកទេសឬសកលវិទ្យាល័យអាចជារឿងធំមួយ។ វាមិនត្រឹមតែជាកន្លែងថ្មីជាមួយនឹងមនុស្សថ្មីប៉ុណ្ណោះទេ ប៉ុន្តែវាក៏ផ្តោតលើក្រុមមនុស្សផ្សេងៗគ្នាផងដែរ - មនុស្សពេញ

វ័យ! កូនរបស់អ្នកអាចឬមិនទាន់ពេញវ័យស្របច្បាប់នៅឡើយ ប៉ុន្តែវានៅតែជាវិធីមួយផ្សេងទៀតដើម្បីរៀនសូត្រ។

ភាពខុសគ្នារួមមាន:

* ទំនាក់ទំនងរបស់កូនអ្នកជាមួយគ្រូរបស់ពួកគេ។
* គ្រូស្គាល់កូនរបស់អ្នកបានល្អប៉ុណ្ណា។
* វិធីថ្មីដើម្បីរៀន និងត្រូវបានវាយតម្លៃ (ឧ. កិច្ចការវែង ការបណ្តុះបណ្តាលជាក់ស្តែង)។
* ការរំពឹងទុកផ្សេងគ្នា។
* របៀបដែលអ្នកដទៃសំឡឹងមើលមកកូនរបស់អ្នក (ឧ. ជាមនុស្សពេញវ័យ)។
* តើអ្នកណាជាអ្នកទំនាក់ទំនងសំខាន់ (ឧ. កូនរបស់អ្នកនឹងទាក់ទងជាមួយពួកគេជាជាងជាមួយអ្នក)។
* កូនរបស់អ្នកអាចចាប់ផ្តើមគិតកាន់តែច្រើនអំពីការតស៊ូមតិដោយខ្លួនឯង។

មានជម្រើសផ្សេងៗគ្នាជាច្រើននៃការសិក្សាបន្ទាប់ពីវិទ្យាល័យ។ កូនរបស់អ្នកប្រហែលជាចង់បញ្ចូលគ្នានូវ

ចំនុចទាំងនេះខ្លះ។ ឧទាហរណ៍:

* បញ្ចប់ថ្នាក់ទី 12 ខណៈពេលកំពុងសិក្សាមុខវិជ្ជា VET ឬសកលវិទ្យាល័យ។
* ផ្លាស់ប្តូរពីវិទ្យាល័យទៅជម្រើសមួយផ្សេងទៀតនៅពេលដែលពួកគេអាចធ្វើបាន។ ឧ. សិស្សថ្នាក់ទី 11 ចាប់ផ្តើមកម្មសិក្សា ឬវគ្គសិក្សា TAFE ពេញម៉ោង។

ឬពួកគេប្រហែលជាចង់បញ្ចប់ការសិក្សាឆ្នាំចុងក្រោយរបស់ពួកគេមុនពេលចាប់ផ្តើមការអប់រំផ្សេងទៀត។ ដំណើរផ្លាស់ប្តូរទៅការងារក៏ជាជម្រើសមួយ។ (នេះគឺនៅខាងក្រៅអ្វីដែលយើងអាចបញ្ចូលបាន-ធានានៅក្នុងធនធាននេះ)។

### សំណួរ៖

សំណួរដែលត្រូវសួរវិទ្យាល័យរបស់អ្នក៖

* តើការសន្ទនាអ្វីខ្លះដែលត្រូវកើតឡើង? ហើយជាមួយអ្នកណា?
* តើទំនាក់ទំនងអ្វីដែលនឹងត្រូវផ្ទេរទៅការអប់រំបន្ទាប់ពីវិទ្យាល័យ? (ឧ. អ្នកជួយគាំទ្រសំខាន់ដែលនៅជាប់នឹងកូនរបស់ខ្ញុំ)។ តើកាគាំទ្រនេះកើតឡើងដោយរបៀបណា?
* តើស្ថាប័នបន្ទាប់ពីវិទ្យាល័យធ្វើអ្វីខ្លះដើម្បីជួយអ្នក? តើអ្នកមានព័ត៌មានអ្វីខ្លះ?
* តើអ្នកនឹងរៀបចំកូនរបស់ខ្ញុំឱ្យតស៊ូមតិដោយខ្លួនឯងយ៉ាងដូចម្តេច នៅពេលពួកគេចាកចេញពី

សាលា?

* តើមានគម្រោង ឬកម្មវិធីណាដែលអាចជួយកូនរបស់ខ្ញុំបានឬទេ? (ឧ. គម្រោងចូលរួមតាមលក្ខណៈពិសេស)

សំណួរសម្រាប់ស្ថាប័នអប់រំថ្មី៖

* តើការសម្រេចចិត្តសំខាន់ៗអំពីមុខវិជ្ជា ឬវិញ្ញាបនបត្រត្រូវធ្វើនៅពេលណា?
* តើ​យើង​មាន​លទ្ធភាព​ប៉ុនណា​ដើម្បី​មើល​ពីរបៀប​នៃ​ដំណើរការទាំង​អស់?
* តើអ្នកនឹងនាំមកជាមួយនូវការរៀបចំពីវិទ្យាល័យដែរឬទេ?

|  |
| --- |
| កូនរបស់អ្នកគួរតែត្រូវបានគាំទ្រដើម្បីចូលរួមក្នុងការធ្វើផែនការនេះ។ ​ពួកគេ​ធ្វើ​ការ​នេះ​បាន​ប៉ុន្មាន​អាស្រ័យ​លើ​ស្ថានភាព​ផ្ទាល់​ខ្លួន​របស់​ពួកគេ។ ប៉ុន្តែអ្នកអាចលើកទឹកចិត្តពួកគេឱ្យគ្រប់គ្រងដំណើរការនេះ។អ្នកនឹងឆ្លងកាត់ដំណើរផ្លាស់ប្តូរផ្ទាល់ខ្លួនរបស់អ្នកតាមរយៈការធ្វើកិច្ចការនេះ! វាគឺជាការផ្លាស់ប្តូរពីការតស៊ូមតិក្នុងនាមកូនរបស់អ្នក ទៅជាការគាំទ្រពួកគេឱ្យនិយាយដោយខ្លយនឯង។ សូមឆែកមើលសៀវភៅការងាររបស់យើង [DSE ក្នុងការអនុវត្ត៖ ផែនការសកម្មភាព។](Typeset%2034084%20DSE%20in%20practice%20Khmer%20%281%29%20%284%29.docx) ការនេះអាចជួយកូនរបស់អ្នកដើម្បីធ្វើផែនការបង្កើតស្ថានភាពចង់បាន និងអនុវត្តវា។បន្ទាប់មកឆែកមើលតារាងនៅលើទំព័រ25-29!។ សំណួរនៅទីនោះនឹងជួយអ្នកធ្វើផែនការដំណើរផ្លាស់ប្តូររបស់អ្នក។ សូមមើលទំព័រ33 សម្រាប់ព័ត៌មានបន្ថែមអំពី DSE ក្នុងការអប់រំបន្ទាប់ពីវិទ្យាល័យ។ |

### សិក្សាករណី៖

|  |
| --- |
| **ប្រវត្តិដើម**Amir មានអាយុ 18 ឆ្នាំ ហើយហៀបនឹងចាប់ផ្តើមឆ្នាំដំបូងរបស់គេនៅសកលវិទ្យាល័យ។ គេកំពុងសិក្សាប្រវត្តិសាស្រ្ត ហើយគេពិតជាចង់ចាប់ផ្តើមខ្លាំងណាស់! គាត់មានបញ្ហាក្នុងការប្រកប និងសរសេរអក្សរនៅលើក្រដាស dysgraphia និងការថប់បារម្ភ ដែលគេបានជួយគាំទ្រគាត់កាលនៅរៀនក្នុងវិទ្យាល័យ។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**Amir និងមីងរបស់គាត់បានជួបជាមួយទីប្រឹក្សាណែនាំរបស់សាលា។ ពួកគេបានពិភាក្សាថា តើសាកលវិទ្យាល័យនឹងទៅជាយ៉ាងណាសម្រាប់ Amir ។ ពួកគេក៏បានទៅមើលបរិវេណសកលវិទ្យាល័យខណៈគេបើកឱ្យមើលពីរបីថ្ងៃ។ Amir អាចមើលជុំវិញ និងឆែកមើលអគារ និងបណ្ណាល័យ។**តើ​អ្វី​ខ្លះបានដំណើរការ​ល្អ?**Amir បានជួបជាមួយសេវាកម្មគាំទ្រពិការភាពមួយសប្តាហ៍មុនពេលថ្នាក់របស់គេចាប់ផ្តើម។្ Amir អាចប្រើឯកសារចាស់របស់គេពីសាលាដើម្បីសុំស្ថានភាពចង់បាន នេះរួមបញ្ចូលទាំងកុំព្យូទ័រសម្រាប់ការប្រឡង។**តើ​អ្វី​ខ្លះ​ជា​ការងារ​ដែល​កំពុង​ដំណើរការទៅមុខ​?**សកលវិទ្យាល័យមានដំណើរការស្មុគ្រស្មាញសម្រាប់ការដាក់ពាក្យសុំពេលបន្ថែមក្នុងការបំពេញកិច្ចការ។ Amir ត្រូវដាក់ពាក្យសុំនេះរាល់ពេលដែលគាត់ត្រូវការ។ Amir ឃើញការលំបាកនេះនៅពេលដែលគាត់មានអារម្មណ៍មិនល្អ។ ជាញឹកញយ គាត់យល់ថា វាងាយស្រួលជាងបើគាត់មិនសួរនាំអ្វីទាំងអស់។Amir ត្រូវបានចុះឈ្មោះជាមួយសេវាកម្មគាំទ្រពិការភាព។ នេះមានន័យថាគាត់អាចចូលរួមក្នុងកម្មវិធីអ្នកណែនាំនិស្សិត។ អ្នកណែនាំរបស់គាត់កំពុងជួយគាត់ ដើម្បីរកឱ្យឃើញពីរបៀបផ្លាស់ប្តូរផែនការអប់រំរបស់គាត់។**គំនិតសំខាន់ៗ៖**1. អាចមានគោលការណ៍ផ្សេងៗគ្នាជាច្រើនដើម្បីស្វែងរក។ ការធ្វើបែបនេះនៅក្នុងការកំណត់នៃការសិក្សាបន្ទាប់ពីវិទ្យាល័យអាចខុសពីអ្វីដែលកូនរបស់អ្នកធ្លាប់ធ្វើពីមុន។
2. ពេលខ្លះស្ថានភាពចង់បានត្រូវកែតម្រូវឡើងវិញ។
3. ការរៀនពីមិត្តភ័ក្តិដំណាលគ្នាអាចមានប្រយោជន៍យ៉ាងខ្លាំង។
 |

## ដំណើរផ្លាស់ប្តូរពីមួយឆ្នាំទៅមួយឆ្នាំ

រៀងរាល់ឆ្នាំនឹងនាំមកនូវគ្រូបង្រៀនថ្មី ទីកន្លែងថ្មី និងបទពិសោធន៍ថ្មីៗសម្រាប់កូនរបស់អ្នក។

អ្វីដែលថ្មីមាន៖

* ថ្នាក់រៀន ឧបករណ៍ និងកន្លែងលេង។
* គ្រូបង្រៀន និងមិត្តរួមថ្នាក់។
* ច្បាប់ និងការរំពឹងទុក។
* មុខវិជ្ជា និងសកម្មភាព។
* មធ្យោបាយដើម្បីរៀន និងដែលត្រូវបានវាយតម្លៃ។
* ព្រឹត្តិការណ៍ និងកម្មវិធី (ឧ. បទពិសោធន៍ការងារ ដំណើរកំសាន្ត)។

កម្រិត​ថ្នាក់សិក្សា​ខ្លះ​​បង្កើតនូវព្រឹត្តិការណ៍​សំខាន់​រៀងៗ​ខ្លួន។ ទាំងនេះអាចជាអគារផ្សេង ឬបរិវេណសាលាផ្សេង។ ឬវាអាចជាកិច្ចការផ្ទះ ឬព្រឹត្តិការណ៍ពិសេសដូចជាការបោះជំរុំរបស់សាលាជាដើម។ ឆ្នាំនីមួយៗនឹងមានភាពស្មុគស្មាញជាងឆ្នាំមុនៗបន្តិច។

អ្វីដែលកូនអ្នកត្រូវការក៏នឹងផ្លាស់ប្តូរផងដែរ។ បទពិសោធន៍របស់ពួកគេក្នុងថ្នាក់ទី 2 នឹងខុសគ្នាទាំងស្រុងទៅនឹងថ្នាក់ទី 6 ។ ដូច្នេះស្ថានភាពចង់បាន និងការគាំទ្ររបស់ពួកគេគួរតែខុសគ្នាផងដែរ!

គំនិតទាំងនេះក៏អាចអនុវត្តចំពោះការផ្លាស់ទៅសាលាថ្មីផងដែរ។

សូមឆែកមើលតារាងនៅលើទំព័រ 25-29។ សំណួរនៅទីនោះនឹងជួយអ្នករៀបចំដំណើរផ្លាស់ប្តូររបស់អ្នក។

### សិក្សាករណី៖

|  |
| --- |
| **ប្រវត្តិដើម**Grace មានអាយុ 9 ឆ្នាំ។ នាង​ និង​បង​ប្អូន​នាង​ចូល​រៀន​នៅ​សាលា​ក្នុងទីប្រជុំជនមួយ។ ម្តាយរបស់ Grace កំពុងមានអារម្មណ៍នឿយហត់បន្តិចអំពីឆ្នាំសិក្សាថ្មីមួយទៀត។ ពួកគេធ្លាប់មានកិច្ចប្រជុំ និងឯកសារច្រើនគគោក។ ឆ្នាំខ្លះសាលាមានការរៀបចំត្រឹមត្រូវ ហើយឆ្នាំខ្លះវាកើតឡើងទាំងតក់ក្រហល់។**តើត្រូវធ្វើអ្វីខ្លះដើម្បីត្រៀមខ្លួនជាស្រេច?**ឪពុកម្តាយរបស់ Grace បានជួបជាមួយគ្រូប្រចាំថ្នាក់ គ្រូគាំទ្រការរៀនសូត្រ និងអ្នកឯកទេសរបស់ក្រសួង។ ពួកគេបានពិនិត្យមើលការធ្វើផែនការឯកសារសម្រាប់ Grace ។**តើ​អ្វីខ្លះបានដំណើរការ​ល្អ?**សាលាមានបំណងចង់រៀនពីបទពិសោធន៍នៃដំណើរផ្លាស់ប្តូរកាលពីឆ្នាំមុន។ ពួកគេបានចាប់ផ្តើមនិយាយទៅកាន់ Grace អំពីអ្វីដែលនឹងផ្លាស់ប្តូរដំបូងគេ។ Grace អាចឃើញថ្នាក់រៀនថ្មី ហើយចំណាយពេលជាមួយគ្រូថ្មីរបស់នាង។ នាង​និង​ក្រុម​គ្រួសារ​មាន​អារម្មណ៍​ស្រួលក្នុង​ចិត្ត​ពេល​ដឹង​ថា​សាលា​បានរៀបចំអ្វីៗស្រេចបាច់អស់។**តើ​អ្វី​ខ្លះ​ជា​ការងារ​ដែល​កំពុង​ដំណើរការទៅមុខ​?**ម្តាយរបស់ Grace មិនប្រាកដថាតើគ្រូថ្មីចេះប្រើឧបករណ៍ទំនាក់ទំនងរបស់ Grace ដែរឬទេ។ នាង​សង្ឃឹម​ថា​ សាលា​បណ្ដុះបណ្ដាល​បុគ្គលិក​ថ្មី​ណា​ដែល​នឹង​ធ្វើ​ការ​ជាមួយ​ Grace។នាង​ក៏​បារម្ភ​ដែរ​ថា សាលា​ផ្តោត​ខ្លាំង​លើ​គោលដៅ​ឯករាជ្យ។ នេះមិនមែនជាគោលដៅដែលគ្រួសាររបស់ Grace លើកឡើងជាមួយសាលានោះទេ។ ពួកគេចង់ផ្តោតលើមិត្តភាព ភាពជាគំរូនៃមិត្តភ័ក្តិដំណាលគ្នា និងទំនាក់ទំនង។ នាងនឹងបន្តលើកប្រធានបទទាំងនេះជាមួយសាលាទៀត។**គំនិតគន្លឹះ**1. អ្នកអាចរៀនពីអតីតកាល និងចែករំលែកអ្វីដែលបានដំណើរការល្អជាមួយមនុស្សថ្មី។
2. ដំណើរផ្លាស់ប្តូរគឺជាការខិតខំប្រឹងប្រែងរបស់ក្រុម!
3. ចាប់ផ្តើមធ្វើផែនការឱ្យបានឆាប់។
 |

# ការទទួលបានសិទ្ធិរបស់អ្នក៖ សំណួរត្រូវគិតនិងសួរ

## ការជួបជាមួយស្ថាប័នរបស់អ្នក

### ការប្រើប្រាស់ DSE

|  |
| --- |
| សំណួរដែលត្រូវសួរមុន ឬអំឡុងពេលប្រជុំជាមួយស្ថាប័ន |
| **ស្វែងយល់*** តើអ្នកណាជាទំនាក់ទំនងសំខាន់? តើយើងសុំព័ត៌មានពីអ្នកណា? ចុះទំនាក់ទំនងដែលកំពុងបន្ត?
* តើខ្ញុំត្រូវផ្តល់ព័ត៌មានអ្វីខ្លះដល់ស្ថាប័ន? លម្អិតប៉ុណ្ណា?
* តើ​ខ្ញុំ​នឹង​ជួប​ជាមួយ​គ្រូ ឬ​ក្រុម​គាំទ្រ ​ញឹកញាប់​ប៉ុណ្ណា?
* តើខ្ញុំអាចទទួលបានជំនួយជាមួយផ្នែកណាមួយនៃដំណើរការនេះឬទេ?
 |
| **សួរពួកគេ*** តើអ្នកមានបទពិសោធន៍ប៉ុន្មានជាមួយសិស្សដែលមានពិការភាព?
* តើអ្នកបានជួបបញ្ហាប្រឈមមុខអ្វីខ្លះ ហើយតើអ្នកបានគ្រប់គ្រងវាដោយរបៀបណា?
* តើ​ខ្ញុំ​នឹង​ចូលរួម​ក្នុង​ការ​សម្រេច​ចិត្ត​ជុំវិញ​ការ​អប់រំ និង​ការ​គាំទ្រ​របស់​កូន​ខ្ញុំ​ដោយ​របៀប​ណា?
* តើអ្នកនឹងនាំមកនូវការរៀបចំមួយចំនួន ឬទាំងអស់ពីឆ្នាំមុនឬទេ?
 |
| **កំណត់ចំណាំ** |

## ការទទួលបានស្ថានភាពចង់បាន

### ការប្រើប្រាស់ DSE

|  |
| --- |
| សំណួរដែលត្រូវសួរអំពីរបៀបដែលកូនរបស់អ្នកនឹងត្រូវបានគាំទ្រ |
| **ស្វែងយល់*** តើការសម្រេចចិត្តជុំវិញស្ថានភាពចង់បានត្រូវធ្វើឡើងយ៉ាងដូចម្តេច? (*គន្លឹះ*៖ អ្នក និងកូនរបស់អ្នកគួរចូលរួម!)
* តើព័ត៌មានពីឆ្នាំមុនត្រូវបានបញ្ជូនទៅគ្រូថ្មី ឬអ្នកសម្របសម្រួលឬទេ?
* តើស្ថាប័នប្រើប្រាស់ការរៀនសូត្រដែលអាចបត់បែនបានដែរឬទេ? តើពួកគេធ្វើអ្វីខ្លះសម្រាប់សិស្សដែលរៀនខុសពីគេ?
* តើមានអ្នកឯកទេសអ្វីខ្លះដើម្បីគាំទ្រកូនរបស់ខ្ញុំ? តើស្ថាប័នគាំទ្រការប្រើប្រាស់បច្ចេកវិទ្យាជំនួយយ៉ាងដូចម្តេច?
* តើយើងដោះស្រាយកង្វល់របស់យើងដោយរបៀបណា?
* តើខ្ញុំអាចគ្រប់គ្រងតម្រូវការរបស់កូនខ្ញុំដើម្បីជួបអ្នកព្យាបាលដោយរបៀបណា? តើខ្ញុំធ្វើតុល្យភាពនេះជាមួយស្ថាប័នដោយរបៀបណា
 |
| **សួរពួកគេ*** តើយើងអាចធ្វើការជាមួយគ្នាដោយរបៀបណាដើម្បីស្វែងរកអ្វីដែលកូនរបស់ខ្ញុំត្រូវការ?
* តើកូនរបស់ខ្ញុំនឹងត្រូវបានរួមបញ្ចូល និងគាំទ្រដោយរបៀបណា?
* តើអ្នកនឹងបំពេញតម្រូវការរបស់កូនខ្ញុំដោយរបៀបណា?
* តើអ្នកមានបទពិសោធន៍អប់រំក្មេងដែលមានតម្រូវការប្រហាក់ប្រហែលនឹងកូនខ្ញុំឬទេ? បើគ្មាន ​តើអ្នកនឹង​រៀនដូចម្តេច​​? ប្រសិនបើមាន តើអ្នកនឹងដឹងពីស្ថានភាពរបស់កូនខ្ញុំដោយរបៀបណា?
* តើអ្នកនឹងគាំទ្រកូនរបស់ខ្ញុំទាំងក្នុង និងក្រៅថ្នាក់ដោយរបៀបណា?
* តើអ្នកគាំទ្រការទាក់ទង និងការចូលរួមសង្គម/អារម្មណ៍យ៉ាងដូចម្តេច?
* តើអ្នកគ្រប់គ្រងថ្នាក់ដោយរបៀបណាជាមួយនឹងភាពខុសគ្នានៃចំណេះដឹង និងសមត្ថភាពរបស់សិស្ស?
 |
| **កំណត់ចំណាំ** |

### ការបង្កើតបរិយាកាសសុវត្ថិភាព

### ការប្រើប្រាស់ DSE

|  |
| --- |
| សំណួរដែលត្រូវសួរអំពីវប្បធម៌ និងគោលនយោបាយ |
| **ស្វែងយល់*** តើស្ថាប័នមើលឃើញថា មានការធ្វើបាបដល់កម្រិតណា? តើស្ថាប័នដោះស្រាយការធ្វើបាបដោយរបៀបណា?
* តើយើងគួរអប់រំថ្នាក់រៀន និងគ្រូអំពីលក្ខខ័ណ្ឌរបស់កូនខ្ញុំឬទេ?
* តើខ្ញុំអាចទទួលបានការយល់ដឹងបន្ថែមអំពីវប្បធម៌ និងចក្ខុវិស័យរបស់ស្ថាប័នដោយរបៀបណា? (គន្លឹះ៖ ឆែកមើលគេហទំព័រ និងគោលការណ៍របស់ពួកគេ)
* តើយើងធ្វើការប្តឹងតវ៉ាដោយរបៀបណាហើយកាន់តែតវ៉ានៅពេលមានបញ្ហាយ៉ាងដូចម្តេច?
 |
| **សួរពួកគេ*** តើស្ថាប័នរបស់អ្នកដោះស្រាយយ៉ាងណាចំពោះការធ្វើបាប?
* តើអ្នកមានកម្មវិធីដើម្បីជួយសិស្សដើម្បីបង្កើតទំនាក់ទំនងវិជ្ជមានឬទេ? និងបណ្តាញជាមួយមិត្តភក្ដិដំណាលគ្នា?
* តើអ្នកដំណើរការកម្មវិធីភាពចម្រុះ និងការដាក់បញ្ចូលឬទេ? តើ​ធនធាន​អ្វី​ខ្លះត្រូវ​បាន​ផ្តល់​ឱ្យ​ទៅផ្នែក​នេះ?
* តើគោលនយោបាយរបស់អ្នកតឹងរ៉ឹងប៉ុណ្ណា (ឧ. គោលការណ៍ឯកសណ្ឋាន ប្រសិនបើកូនរបស់ខ្ញុំត្រូវស្លៀកពាក់អ្វីមួយខុសពីគេ)?
 |
| **កំណត់ចំណាំ** |

### ទទួលបានសិទ្ធិរបស់អ្នក!

### ការប្រើប្រាស់ DSE

|  |
| --- |
| សំណួរដែលត្រូវសួរអំពីសិទ្ធិរបស់អ្នក។ |
| **ស្វែងយល់*** តើមានគម្រោងវាយតម្លៃ ឬកម្មវិធីពិនិត្យឡើងវិញសម្រាប់ស្ថាប័ននៅក្នុងតំបន់របស់ខ្ញុំឬទេ? តើអ្នកណាអាចប្រាប់ខ្ញុំថាពួកគេពិតជាស្វាគមន៍? (*គន្លឹះ*៖សូមសួរឪពុកម្តាយនិងអ្នកថែទាំឯទៀត)
* តើស្ថាប័ននឹងរៀនអំពីកូនរបស់ខ្ញុំដោយរបៀបណា និងដែលមិនគ្រាន់តែរៀនពីពិការភាពរបស់ពួកគេទេ?
* តើយើងធ្វើដូចម្តេចប្រសិនបើស្ថាប័នមួយនិយាយថាទេចំពោះការចុះឈ្មោះចូលរៀនរបស់កូនយើង? (*គន្លឹះ*៖ នេះជាការបំពានច្បាប់!)
* តើគោលការណ៍របស់ស្ថាប័នស្តីពី NDIS ឬអ្នកផ្តល់សេវាកម្មផ្សេងទៀតដែលចូលមកក្នុងស្ថាប័នគឺជាអ្វី? តើវាអាស្រ័យលើប្រភេទសេវាកម្មដែរឬទេ? (*គន្លឹះ*៖ ស្ថាប័នគួរជួយសិស្សឱ្យចូលប្រើសេវាកម្មទាំងនេះ)
 |
| **សួរពួកគេ*** តើអ្នកមានអារម្មណ៍យ៉ាងណាចំពោះអ្នកឯកទេសរបស់កូនអ្នកមកជួបជាមួយគ្រូរបស់ពួកគេ?
* តើអ្នករំពឹងថា កូនរបស់ខ្ញុំនឹងចាប់ផ្តើមរៀនពេញម៉ោងចាប់ពីថ្ងៃដំបូងឬទេ? (*គន្លឹះ*៖ តើការឆ្លើយតបរបស់ពួកគេស្របនឹងគំនិតនៃ "មូលដ្ឋានដូចគ្នា" ដែរឬទេ? សូមមើល: [ការពន្យល់អំពីស្តង់ដារពិការភាពសម្រាប់ការអប់រំ](https://www.legislation.gov.au/Details/F2005L00767)
* តើ​នឹង​មាន​ការ​គាំទ្រ​អ្វី​ខ្លះ​ចាប់​ពី​ថ្ងៃ​ដំបូង?
* តើអ្នកគាំទ្រសិស្សឱ្យតស៊ូមតិដោយខ្លួនឯងដោយរបៀបណា?
 |
| **កំណត់ចំណាំ** |

# មធ្យោបាយ និងជម្រើស

DSEពន្យល់ពីសិទ្ធិរបស់សិស្សដែលមានពិការភាព។ អ្នកផ្តល់សេវាកម្មអប់រំទាំងអស់ត្រូវប្រកាន់ខ្ជាប់នូវDSE។

**អ្នកផ្តល់សេវាកម្មអប់រំ**ទាំងអស់ត្រូវតែប្រកាន់ខ្ជាប់នូវ DSE ។ អ្នកផ្តល់សេវាកម្មអប់រំទាំងនោះគឺជាមនុស្ស និងកន្លែងដែលផ្តល់ការអប់រំ ឬការបណ្តុះបណ្តាល។

វា​រួម​មាន៖

* សាលាមត្តេយ្យ និងសាលាថ្នាក់ដំបូង
* សាលាបឋមសិក្សា
* វិទ្យាល័យ
* អ្នកផ្តល់សេវាកម្មអប់រំ និងបណ្តុះបណ្តាលវិជ្ជាជីវៈ រួមទាំង TAFEs
* អ្នកផ្តល់សេវាកម្មអប់រំថ្នាក់ឧត្តម រួមមានសកលវិទ្យាល័យ
* អង្គការបណ្តុះបណ្តាលដែលបានចុះឈ្មោះ (RTOs)
* មជ្ឈមណ្ឌលអប់រំមនុស្សពេញវ័យ និងសហគមន៍

|  |
| --- |
| **ការអប់រំដំបូង និងការថែទាំកុមារតូច (ECEC)**អ្នកផ្តល់សេវាកម្ម ECEC ជាច្រើនត្រូវតែអនុវត្តតាម DSE ។ នេះរួមបញ្ចូលទាំងសាលាមត្តេយ្យ និងសាលាថ្នាក់ដំបូង។ ការថែទាំកុមារមិនត្រូវបានរាប់បញ្ចូលក្នុង DSE ទេ។ ប៉ុន្តែអ្នកផ្តល់សេវាកម្មថែទាំកុមារមិនត្រូវបានអនុញ្ញាតឱ្យរើសអើងចំពោះកុមារមានពិការភាពឡើយ។ ពួកគេត្រូវតែអនុវត្តតាម[*ច្បាប់ស្តីពីការរើសអើងនឹងពិការភាពឆ្នាំ 1992*](https://www.legislation.gov.au/Details/C2018C00125) ។ |

|  |
| --- |
| **សាលារបស់រដ្ឋ និងសាលមិនមែនរបស់រដ្ឋ**រដ្ឋ និងដែនដីទាំងអស់ផ្តល់ការអប់រំផ្លូវការដល់សាលាចំនួន 13 ឆ្នាំ។ "សាលាបឋមសិក្សា" មានរយៈពេលប្រាំពីរឬប្រាំបីឆ្នាំ។មានសាលារបស់រដ្ឋ និងសាលាមិនមែនរបស់រដ្ឋ។ សាលាទាំងនេះត្រូវបានដំណើរការ និងផ្តល់មូលនិធិខុសៗគ្នា។ ភាពខុសគ្នាផ្សេងទៀតរួមមាន:* ទីកន្លែងដែលអ្នករស់នៅមានឥទ្ធិពលដល់ការកំណត់សាលារដ្ឋដែលកូនរបស់អ្នកអាចទៅរៀនបាន។ ប្រសិនបើបញ្ហាប្រឈមកើតឡើងជាមួយសាលាក្នុងតំបន់ នេះជាអ្វីដែលត្រូវ

ដឹង។* សាលាមិនមែនរបស់រដ្ឋអាចផ្អែកលើជំនឿ ឬគរុកោសល្យ។ ពួកគេ​អាច​ខុសគ្នា​ត្រង់​ថា​ តើ​ពួកគេ​ចំណាយថ្លៃ​ប៉ុន្មាន ​និង​កម្មវិធី​សិក្សា​របស់​ពួកគេ​បែបណា។
* ជម្រើសការសិក្សាដែលអាចបត់បែនបានគឺជាជម្រើសសម្រាប់សិស្សមួយចំនួន។

សាលានីមួយៗត្រូវតែប្រកាន់ខ្ជាប់ DSE ។ នេះរួមបញ្ចូលទាំងសាលាមិនមែនរបស់រដ្ឋផងដែរ។ មិនមានភាពខុសគ្នានៅក្នុងអ្វីដែលពួកគេត្រូវធ្វើតាមច្បាប់នោះទេ។ គ្រប់សាលាទាំងអស់អាចស្នើសុំមូលនិធិដើម្បីជួយសិស្សចូលរួម។ ពួកគេគួរតែត្រូវបានគាំទ្រដើម្បីចូលរួមជាមួយគ្រប់ទិដ្ឋភាពនៃការរៀនសូត្រ។នេះជាការពិតសម្រាប់សាលាក្រុង តំបន់ និងសាលាដាច់ស្រយាល។ វាជាការលំបាកខ្លាំងណាស់សម្រាប់សាលារៀនក្នុងការប្រើប្រាស់ហិរញ្ញវត្ថុធ្វើជាហេតុផលផ្លូវច្បាប់ដោយមិនអនុវត្តតាម DSE សូមមើលឯកសាររបស់យើង ៖ [ការពន្យល់អំពីស្តង់ដារពិការភាពសម្រាប់ការអប់រំ](https://www.legislation.gov.au/Details/F2005L00767) សម្រាប់ព័ត៌មានបន្ថែម។ |

|  |
| --- |
| **ការអប់រំ​ថ្នាក់បន្ត**ទាំងនេះគឺជាជម្រើសទូទៅសម្រាប់សិស្សដែលចង់បន្តការសិក្សាបន្ទាប់ពីសាលា។ អ្នក​ខ្លះ​អាច​ជ្រើសរើស​រៀន​នៅ​វិទ្យាល័យ​រហូត​ដល់​ថ្នាក់​ទី ១២។ អ្នក​ខ្លះ​ទៀត​អាច​នឹង​ចាកចេញ​មុន​នេះ។សិស្សអាចចុះឈ្មោះចូលរៀននៅសកលវិទ្យាល័យ ឬវគ្គសិក្សា TAFE ។ ពួកគេក៏អាចចូលរៀនវគ្គ VET នៅ TAFE ឬ RTO ផងដែរ។ ការអប់រំ និងបណ្តុះបណ្តាលវិជ្ជាជីវៈ (VET) ផ្តោតលើការកសាងជំនាញសម្រាប់ការងារ។ សាលារៀន និងសកលវិទ្យាល័យមួយចំនួនក៏ផ្តល់ VET ផងដែរ។ស្ថាប័នទាំងអស់នេះត្រូវអនុវត្តតាម DSE ។ សិស្សដែលមានពិការភាពគួរតែអាចចូលប្រើជម្រើសណាមួយឬជម្រើសទាំងអស់នេះ។ ពួកគេគួរតែអាចធ្វើការជ្រើសរើសដោយផ្អែកលើគោលដៅ និងចំណាប់អារម្មណ៍របស់ពួកគេ។ |

### ការសម្រេចចិត្ត៖

ការ​សម្រេច​ចិត្ត​លើ​ការ​អប់រំ​គឺ​អាស្រ័យ​លើ​កូន​ និង​គ្រួសារ / មនុស្ស​ដែល​ជួយគាំទ្រ។ អ្នកអាចពិចារណាលើចំណុចមួយចំនួន ឬទាំងអស់ ឬក៏គ្មានចំណុចទាំងនេះក៏បាន៖

* ទីតាំង
* រចនាសម្ព័ន្ធគ្រួសារ / ការគាំទ្រ
* ជំនឿ ឬជំនឿស៊ប់
* ហិរញ្ញវត្ថុ
* តម្លៃ ឬសីលធម៌
* ការចូលប្រើ

សំខាន់ជាងនេះទៅទៀត កូនរបស់អ្នកមានសិទ្ធិទទួលបានការអប់រំល្អនៅក្នុងសហគមន៍មូលដ្ឋានរបស់អ្នក។ នៅពេលដែលពួកគេកាន់តែកើនវ័យ កូនរបស់អ្នកគួរតែចូលរួមក្នុងការសម្រេចចិត្តទាំងនេះឱ្យកាន់តែច្រើន!

### ព័ត៌មាន​បន្ថែម៖

សូមឆែកមើលធនធានទាំងនេះសម្រាប់ព័ត៌មានបន្ថែម!

|  |
| --- |
| **ក្រសួងអប់រំ ជំនាញ និងការងារ**<https://www.dese.gov.au/swd> |

|  |
| --- |
| **ស្តង់ដារពិការភាពសម្រាប់ការអប់រំ**<https://www.legislation.gov.au/Details/F2005L00767> |

|  |
| --- |
| **ច្បាប់ស្តីពីការរើសអើងនឹងពិការភាព**[https://www.legislation.gov.au/Details/C2018C00125](file:///C%3A%5CUsers%5CNatasha%5CDownloads%5C%E3%80%8Bhttps%3A%5Cwww.legislation.gov.au%5CDetails%5CC2018C00125) |

|  |
| --- |
| **គណៈកម្មាការសិទ្ធិមនុស្សអូស្ត្រាលី**<https://humanrights.gov.au/complaints/complaint-guides/complaints-under-disability-discrimination-act> |

|  |
| --- |
| **ការប្រមូលទិន្នន័យជាប់លាប់ជាលក្ខណៈជាតិស្តីពីសិស្សមានពិការភាព**<https://www.nccd.edu.au/disability-standards-education> |

|  |
| --- |
| **ភាពជាដៃគូវិជ្ជមាន**<https://www.positivepartnerships.com.au/> |